דני נוה (מנהיים) נולד בעיר בני ברק ולמד בישיבה התיכונית נתיב מאיר. שירת בצה"ל במודיעין חיל האוויר, והשתחרר בדרגת רב סמל. בשנת 1985 סיים לימודים לתואר ראשון בפקולטה למשפטים של האוניברסיטה העברית, ובשנת 1986 הוסמך כעורך דין.
בכנסת ה-15 פעל בוועדת החוץ והביטחון ועדת החוקה והועדה להגנת זכויות הילד. בין היתר יזם והעביר חקיקה המעניקה גם לבני 17 את זכות הבחירה בבחירות לרשויות המקומיות. כמו כן עמד בראש השדולה הפרלמנטרית למען חיילי צה"ל השבויים והנעדרים.
לאחר פרישתו מהכנסת, הקים את קרן השקעות אגת בתחום הרפואה והוא עומד בראשה. הקרן משקיעה בחברות מכשור רפואי ובמיזמים בתחום השירותים הרפואיים בעולם. מכהן כדירקטור באי די בי חברה לפיתוח ובדיסקונט השקעות.
במאי 2013 מונה ליו"ר כלל חברה לביטוח.
אוחזר מתוך "https://he.wikipedia.org/w/index.php?title=דני_נוה&oldid=22950423"
דף זה נערך לאחרונה ב־15:37, 28 באפריל 2018.